gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9938, del 17-09-2024 (2024/8925)

ANUNCI de convocatòria per a cobrir amb caràcter definitiu nou places d'entrenadora o entrenador de futbol, mitjançant el sistema de concurs, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8925

CVE
:   VAYO-A-4868-8152

Data del document
:   04-09-2024

Organisme emissor
:   Ajuntament d'Almenara

Tipus de document
:   Anunci

En el *Butlletí Oficial de la Província de Castelló*  número 128, de 25 d'octubre de 2022, s'han publicat les bases comunes que regiran els processos selectius que convoque l'Ajuntament d'Almenara per a l'estabilització d'ocupació temporal en els termes derivats de l'oferta d'ocupació pública extraordinària per a l'estabilització de l'ocupació temporal de l'Ajuntament d'Almenara per a l'any 2022.

En el *Butlletí Oficial de la Província de Castelló*  número 154 de 24 de desembre de 2022, es troben publicades les Bases Específiques i convocatòria per a cobrir amb caràcter definitiu nou places d'entrenadora o entrenador de futbol, mitjançant el sistema de concurs, torn lliure, incloses en el procés extraordinari d'estabilització d'ocupació temporal derivada de la llei 20/2021 (OEP extraordinària 2022), aprovades per Decret d'Alcaldia 1085, de 20 de desembre de 2022, i en el *Butlletí Oficial de la Província de Castelló*  número 103 de 24 d'agost de 2024 es troba publicada la modificació de les mateixes aprovada per Decret d'Alcaldia 889, de 14 d'agost de 2024.

El termini de presentació de sol·licituds serà de deu dies hàbils a comptar des de l'endemà de la publicació de l'extracte d'aquest anunci en el *Boletín Oficial del Estado*.

La relació provisional d'aspirants admesos i exclosos es publicarà en el *Butlletí Oficial de la Província de Castelló*.

El que es publica als efectes oportuns.

  

Almenara, 4 de setembre de 2024

Estíbaliz Pérez Navarro

Alcaldessa presidenta
Diari Oficial de la Generalitat Valenciana


Sumari del DOGV 9763, del 10-01-2024 (2023/13099)

Anunci de la convocatòria i les bases reguladores per a la provisió en propietat de tres places de subaltern o subalterna de cementeri, subgrup agrupació professional, escala administració general, pel procés extraordinari d'estabilització d'ocupació temporal, mitjançant el sistema de concurs.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9763

Data del DOGV
:   10-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13790


Data del document
:   27-12-2023

Organisme emissor
:   Ajuntament de Cullera

Tipus de document
:   Anunci

Anunci de la convocatòria i les bases reguladores per a la provisió en propietat de tres places de subaltern o subalterna de cementeri, subgrup agrupació professional, escala administració general, pel procés extraordinari d'estabilització d'ocupació temporal, mitjançant el sistema de concurs. [2023/13611]  
En el Butlletí Oficial de la Província de València número 236, d'11 de desembre de 2023, s'han fet públiques les bases específiques íntegres que han de regir la convocatòria per a la provisió en propietat de tres places de subaltern/a de cementeri d'administració general, subgrup agrupació professional, pel procés extraordinari d'estabilització d'ocupació temporal, mitjançant el sistema de concurs.  
El termini de presentació d'instàncies serà de vint dies hàbils a comptar des de l'endemà de la publicació del present anunci en el Boletín Oficial del Estado.  
Els successius anuncis relacionats amb esta convocatòria es publicaran únicament en l'esmentat Butlletí Oficial de la Província de València així com en el tauler d'anuncis de la seu electrònica i en la pàgina web de l'Ajuntament de Cullera.  
Cosa que es fa pública en el Diari Oficial de la Generalitat Valenciana per a general coneixement i de les persones interessades.  
  
Cullera, 27 de desembre de 2023.- La tinenta d'alcalde de Recursos Humans: Marta Tur Rodríguez. El secretari accidental: Alfredo Nicola Tomás.
Diari Oficial de la Generalitat Valenciana


Sumari del DOGV 10200, del 24-12-2024 (2024/13913)

RESOLUCIÓ de 16 de desembre de 2024, de la consellera de Justícia i Administració Pública, per la qual es nomena personal eventual.
-----------------------------------------------------------------------------------------------------------------------------------

### Dades del document

Número de DOGV
:   10171

Data del DOGV
:   24-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13417

CVE
:   JVIY-K-7024-55450

Data del document
:   16-12-2024

Organisme emissor
:   Conselleria de Justícia i Administració Pública

Tipus de document
:   Resolució

De conformitat amb el que es disposa en l'article 20 de la Llei 4/2021, de 16 d'abril, de la funció pública valenciana (DOGV 9065, de 20.04.2021), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'administració de la Generalitat (DOGV 7640, de 21.10.2015), i correcció d’errors (DOGV 7662, de 20.11.2015), resolc:

Nomenar David de Miguel Martínez com a personal eventual amb funcions d’assessor d’assumptes parlamentaris de membres del Consell (lloc 25400), amb unes retribucions corresponents a la categoria C2, amb efectes de 9 de desembre de 2024.

  

València, 16 de desembre de 2024

Nuria Martínez Sanchis

Consellera de Justícia i Administració Pública
Diari Oficial de la Generalitat Valenciana


Sumari del DOGV 10615, del 05-12-2024 (2024/12270)

ACORD de 3 de desembre de 2024, del Consell, d'autorització de l'expedient de rescabalament ERESAR/2024/17R03/0031, per obligacions contretes en 2023 i 2024.
-------------------------------------------------------------------------------------------------------------------------------------------------------------

### Dades del document

Número de DOGV
:   10583

Data del DOGV
:   05-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12464

CVE
:   ITLC-Q-5684-86184

Data del document
:   03-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Acord

D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d’Educació, Cultura, Universitats i Ocupació, el Consell, prèvia deliberació,

ACORDA

*Primer*

Autoritzar l'aprovació, per la persona titular de la Conselleria d’Educació, Cultura, Universitats i Ocupació, de l'expedient de rescabalament ERESAR/2024/17R03/0031a favor de l’empresa Ricoh España, SLU, a conseqüència de la prestació del servici d'arrendament de dispositius d'impressió, digitalització i còpia i la seua gestió en el Museu de Belles Arts de València, durant el període comprés entre agost de 2023 i gener de 2024, per un import total de 1.400 euros (IVA inclòs).

*Segon*

Autoritzar la imputació al pressupost corrent de l'any 2024 de les obligacions econòmiques generades d’agost a desembre de 2023, per import de 930,82 euros (IVA inclòs).

  

València, 3 de desembre de 2024

Susana Camarero Benítez

Consellera secretària
Diari Oficial de la Generalitat Valenciana


Sumari del DOGV 10987, del 27-02-2025 (2025/3122)

ANUNCI de citació a termini a les persones interessades en el recurs contenciós administratiu, procediment ordinari 23/2025, per a comparéixer en la via jurisdiccional.
------------------------------------------------------------------------------------------------------------------------------------------------------------------------

### Dades del document

Número de DOGV
:   10462

Data del DOGV
:   27-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/3122

CVE
:   GHEO-I-4400-0888

Data del document
:   19-02-2025

Organisme emissor
:   Conselleria de Sanitat

Tipus de document
:   Anunci

El Tribunal Superior de Justícia de la Comunitat Valenciana, Sala Contenciosa Administrativa, secció 4, l'expedient corresponent al procediment següent:

– Referència: procediment ordinari 23/2025.

– Òrgan jurisdiccional: Tribunal Superior de Justícia de la Comunitat Valenciana, Sala Contenciosa Administrativa, secció 4.

– Recurrent: Salvador Llopico Vilanova, en qualitat de farmacèutic titular de l'oficina de farmàcia 12/121 de la localitat de Vila-real (Castelló).

– Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.

Descripció: recurs contenciós administratiu interposat per Salvador Llopico Vilanova contra la Resolució de 9 de desembre de 2024, de la Secretaria Autonòmica de Sanitat, per la qual es desestima el recurs d'alçada interposat contra la Resolució de 25 d'octubre de 2024, de la Direcció General de Farmàcia, que resol l'expedient sancionador seguit a l'oficina de farmàcia número 12/121 de la localitat de Vila-real (Castelló) per infracció sanitària en matèria de legislació farmacèutica.

D'acord amb el que es preveu en l'article 48 de la Llei 29/1998, de 13 de juliol, de la jurisdicció contenciosa administrativa, s'acorda citar a termini les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en les actuacions, en el termini de nou dies, si al seu dret convé, en qualitat de demandades, per mitjà d'un escrit dirigit a l'òrgan jurisdiccional esmentat.

Es fa constar, no obstant això, que la Generalitat, representada pels lletrats de l'Advocacia General, compareix en este recurs en defensa del manteniment de l'acte recorregut.

  

València, 19 de febrer de 2025

Elena Gras Colomer

Directora general de Farmàcia
Diari Oficial de la Generalitat Valenciana


Sumari del DOGV 9884, del 03-07-2024 (2024/6501)

Extracte de la Resolució de l'1 de juliol de 2024, de la vicerector/a de Responsabilitat Social, Polítiques Inclusives i Igualtat, per la que es convoca XXIII Concurs de Cartells del Dia Mundial de la Lluita contra la Sida.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6501


Data del document
:   28-06-2024

Organisme emissor
:   Universitat Jaume I

Tipus de document
:   Extracte

Extracte de la Resolució de l'1 de juliol de 2024, de la vicerector/a de Responsabilitat Social, Polítiques Inclusives i Igualtat, per la que es convoca XXIII Concurs de Cartells del Dia Mundial de la Lluita contra la Sida. [2024/6501]  
BDNS (identif.): 771887.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/771887)  
  
Primer. Beneficiaris  
Estudiantat de la Universitat Jaume I  
  
Segon. Finalitat  
Fomentar la creativitat entre l'alumnat de l'UJI i difondre entre la comunitat universitària la prevenció de la infecció per VIH i la lluita contra la sida entre la joventut  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 500 €.  
  
  
Cinqué. Termini de presentació de sol·licituds  
El termini d'admissió dels cartells comença l'endemà de la publicació de l'extracte de la convocatòria en el DOGV i finalitza el dia 25 d'octubre de 2024.  
  
Castelló de la Plana, 1 de juliol de 2024.- La vicerectora de Responsabilitat Social, Polítiques Inclusives i Igualtat, per delegació (Resolució 24.05.2022, DOGV 9349, 27.05.2022): Elsa González Esteban.
Diari Oficial de la Generalitat Valenciana


Sumari del DOGV 9847, del 13-05-2024 (2024/3530)

Anunci pel qual se sotmet a informació pública la modificació puntual del Pla parcial de la unitat d'execució número 1 del sector O-1 Les Filipines del PGMOU, planejament 13811/2015.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3530


Data del document
:   22-04-2024

Organisme emissor
:   Ajuntament d'Orihuela

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la modificació puntual del Pla parcial de la unitat d'execució número 1 del sector O-1 Les Filipines del PGMOU, planejament 13607/2015. [2024/3530]  
Per la Resolució 2024-2243, de 22 d'abril de 2024, del regidor delegat d'Urbanisme i Habitatge, amb codi de validació 7ZAGZPGANNNFDRGTZZF66LHFC, s'ha dictaminat:  
  
Primer  
Sotmetre a informació pública la modificació puntual del Pla parcial de la unitat d'execució núm. 1 del sector O-1 Les Filipines del PGMOU, de 31 de gener de 2024, RE 3402, consistent en canvi d'ús esportiu privat a residencial de les parcel·les ZD-1, ZD-2 i ZD-4, en els termes establits en l'article 61 del text refós de la Llei d'ordenació del territori, urbanisme i paisatge, al corresponent procés d'informació pública per un termini de quaranta-cinc (45) dies, previ anunci en el Diari Oficial de la Generalitat Valenciana, en premsa escrita de gran difusió i en la seu electrònica de l'Ajuntament.  
  
  
Segon  
Durant aquest termini, qualsevol persona podrà comparéixer en l'expedient, examinar la documentació i formular-hi, si és el cas, al·legacions. Els projectes que la conformen estaran disponibles en el tauler d'anuncis i en el portal de transparència de la seu electrònica de l'Ajuntament d'Orihuela: https://orihuela.sedelectronica.es/  
  
Tercer  
Remetre els anuncis, obtindre els informes i evacuar les consultes a què es fa referència, en els termes i condicions establits en al legislació vigent:  
• Confederació Hidrogràfica del Segura.  
• Servei Territorial d'Urbanisme.  
• Conselleria d'Educació, Universitats i Ocupació. Servei d'Infraestructures Educatives.  
• Hidraqua, SA.  
• I-DE Redes Eléctricas, SAU.  
  
Orihuela, 22 d'abril 2024.- El regidor delegat d'Urbanisme i Habitatge: Matías Ruiz Peñalver.
Diari Oficial de la Generalitat Valenciana


Sumari del DOGV 10067, del 09-12-2024 (2024/12385)

RESOLUCIÓ de 19 de novembre de 2024, del Rectorat, per la qual es nomena professorat titular d'universitat.
-----------------------------------------------------------------------------------------------------------

### Dades del document

Número de DOGV
:   10024

Data del DOGV
:   09-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12810

CVE
:   FMNS-U-6193-17090

Data del document
:   19-11-2024

Organisme emissor
:   Universitat Jaume I de Castelló

Tipus de document
:   Resolució

Vistes les propostes formulades per les comissions nomenades per a jutjar els concursos convocats per la Resolució de la Universitat Jaume I, de 9 de juliol de 2024 (BOE de 16 de juliol de 2024), per a la provisió de places de professorat titular d’universitat, i atès que s’han complit els requisits establits en les bases de la convocatòria.

En virtut de les atribucions conferides per l’article 50.1 de la Llei orgànica 2/2023, de 22 de març, del sistema universitari i altres disposicions concordants, aquest rectorat

RESOL

*Primer*

Aprovar l’expedient del referit concurs.

*Segon*

Nomenar professorat titular d’universitat al professorat que s’indica en l’annex adjunt.

ANNEX

|  |  |  |
| --- | --- | --- |
| *Nom* | *Àrea de coneixement* | *Departament* |
| Marta Royo González | Projectes d’Enginyeria | Enginyeria Mecànica i Construcció |
| Raúl Izquierdo Escrig | Ciència dels Materials i Enginyeria Metal·lúrgica | Enginyeria de Sistemes Industrials i Disseny |

  
  

Castelló de la Plana, 19 de novembre de 2024

(p. d. Resolució 27.05.2022)

Joaquín Beltrán Arandes

Vicerector d'Ordenació Acadèmica i Professorat
Diari Oficial de la Generalitat Valenciana


Sumari del DOGV 9850, del 16-05-2024 (2024/4121)

Edicte de les bases de la convocatòria per a cobrir en propietat una plaça d'auxiliar administratiu o administrativa vacant en la plantilla de personal i inclosa en l'oferta d'ocupació pública de 2022, mitjançant el sistema d'oposició lliure.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4121


Data del document
:   07-05-2024

Organisme emissor
:   Ajuntament de Manuel

Tipus de document
:   Edicte

Edicte de les bases de la convocatòria per a cobrir en propietat una plaça d'auxiliar administratiu o administrativa vacant en la plantilla de personal i inclosa en l'oferta d'ocupació pública de 2022, mitjançant el sistema d'oposició lliure. [2024/4121]  
Per la Resolució de l'Alcaldia de data 8 de març de 2024 s'han aprovat les bases que s'insereixen a continuació, que han de regir la convocatòria per a cobrir en propietat una plaça d'auxiliar administratiu, enquadrada en l'escala d'administració general, subescala auxiliar, vacant en la plantilla de personal i inclosa en l'oferta d'ocupació pública de l'any 2022, mitjançant el sistema d'oposició lliure.  
Les bases de selecció van ser publicades en el Butlletí Oficial de la Província de València núm. 87, de data 7 de maig de 2024, i en la pàgina web de l'Ajuntament de Manuel. Un extracte de la convocatòria es publicarà en el Diari Oficial de la Generalitat Valenciana.  
Els interessats a participar en el procés de selecció podran presentar les sol·licituds en el termini dels vint dies naturals següents al de la publicació del present anunci en el Boletín Oficial del Estado, en els termes regulats en la base cinquena.  
Els successius anuncis d'aquesta convocatòria, quan segons les bases siga procedent, es faran públics en la forma prevista en les corresponents bases.  
  
Manuel, 7 de maig 2024.- L'alcalde president: César Ramón Carbonell Pedrós.
Diari Oficial de la Generalitat Valenciana


Sumari del DOGV 9849, del 15-05-2024 (2024/4103)

Anunci de l'inici del procediment per a la resolució de l'adjudicació de la condició de promotors del Pla parcial Costa de la Calma.
------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4103


Data del document
:   07-05-2024

Organisme emissor
:   Ajuntament de Dénia

Tipus de document
:   Anunci

Descriptors 

:   * pla d'urbanisme
    * administració local

Anunci de l'inici del procediment per a la resolució de l'adjudicació de la condició de promotors del Pla parcial Costa de la Calma. [2024/4103]  
El Ple de l'Ajuntament, en la sessió del dia 25 d'abril de 2024, va adoptar el següent acord:  
11. Planejament, gestió i infraestructures  
Inici de procediment per a la resolució de l'adjudicació de la condició de promotors del Pla parcial Costa de la Calma.  
Certifique: Que la Comissió Informativa de Territori i Transició Ecològica, en la sessió del dia 25 d'abril de 2024, va adoptar el següent dictamen:  
Consta dictamen favorable de la Comissió de Territori i Transició Ecològica de data 22.04.2024, de l'expedient 2024/207, relatiu a l'inici de la resolució de la condició de promotors per incompliment del Pla parcial Costa de la Calma.  
I vist l'informe tècnic jurídic emés el 8 d'abril de 2024 per l'arquitecte municipal i la cap del Servici de Planejament, Gestió, Rehabilitació i Infraestructures, i antecedents que consten en l'expedient, propose que el Ple de l'Ajuntament adopte el següent acord:  
  
  
Primer. Acordar l'inici de procediment per a la resolució de l'adjudicació de la condició de promotors del Pla parcial Costa de la Calma, a Jean Pierre Barber i Antonio Van Stiphout, per incompliment de les previsions establides en el Pla parcial, de conformitat amb el que es disposa en l'informe tècnic emés per la ITOP de data 15.03.2024.  
  
  
Segon. Notificar a Jean Pierre Barber i a Antonio Van Stiphout, en qualitat de promotors del Pla parcial i respecte a la resta de propietaris que pogueren resultar afectats per la resolució que es dicte, obrir un període d'informació pública, durant un termini de vint dies per a formular al·legacions i presentar els documents que estimen procedents.  
  
  
Tercer. Quan siguen complits estos tràmits, pertocarà el trasllat de les actuacions al Consell Jurídic Consultiu per a l'emissió del dictamen corresponent.  
Cosa que es publica per a general coneixement.  
  
Dénia, 7 de maig de 2024.- L'alcalde en funcions: Rafael Ferran Carrió Company.